open-index/open-wikipedia-markdown huggingface dataset:
Zembiškio miško botaninis draustinis

**Zembiškio miško botaninis draustinis** – savivaldybės botaninis draustinis vidurio Lietuvoje, Kėdainių rajone, Krakių seniūnijoje, Pašušvio miške, netoli Zembiškio kaimo.

Draustinis įkurtas 1996 m., užima 19 ha plotą. Jame saugomos skroblyno bendrijos, pievų ir miško bendrijos kompleksas. Čia auga labiausiai Lietuvoje į šiaurę nutolęs skroblynas. Jo amžius 60-100 m, skalsumas – 1,0. Draustinyje auga reti augalai – retažiedė miglė, vyriškoji gegužraibė, mažoji gegužraibė. Be to, čia sutinkamas ir vienas rečiausių Europos grybų – šakotasis sėdis (*Dendropolyporus umbellatus*).

## Nuorodos
* Kėdainių miškų urėdija
* Kauno apskrities bendrasis planas
Rytojus (Argentina)

**Rytojus** – Argentinos lietuvių darbininkų savaitraštis, leistas 1927–1930 m. ir 1932–1937 m. Buenos Airėse.

## Istorija
1930 m. buvo uždarytas, keletas redakcijos darbuotojų suimta. Nuo 1933 m. leistas pogrindyje.

Redaktoriai: Rojus Mizara, Bronius Klimavičius, A. Tamošiūnas, Pranas Ulevičius. 

## Šaltiniai

## Nuorodos
* „Rytojus“. E-paveldas.lt
Sero Asulio ugnikalnis

**Sero Asulio ugnikalnis** () – aktyvus, skydinis ugnikalnis, esantis Isabelos saloje (Galapagų salyne). Ugnikalnis lėkšto kūgio formos su didžiuliu krateriu viršūnėje ir šoniniu šlako žiedu su ežeru. Paskutinis išsiveržimas įvyko 2008 m. Iki to laiko jis buvo išsiveržęs 1980 m. rudenį. Greta jo stūkso Siera Nergos krateris.

## Nuorodos
* Ugnikalnių duomenų bazė
Rytojus (Tilžė)

**Rytojus** – *tikras ir isztikimas lietuwiu draugas ir jaunųjų [[laikraštis]]*, ėjęs 1920–1922 m. Tilžėje.

## Istorija
Leido Spaudos draugija kartą per savaitę. Spausdintas gotišku šriftu. Spausdino E. Pavlovskio spaustuvė Tilžėje. Leido priedą jaunimui „Darželis“.

Rašė apie Lietuvos ir pasaulio įvykius, svarstė lietuvybės išsaugojimo problemas, Klaipėdos krašto socialinius, švietimo ir kultūros klausimus, persispausdindavo straipsnius iš Lietuvos periodikos.

Redagavo Ansas Baltris, Jonas Ašmys, Erh. Kentraitis, Dominykas Valenčius. 

## Šaltiniai

## Nuorodos
* „Rytojus“. E-paveldas.lt
Ryto naujienos

**Ryto naujienos** – bulvarinis dienraštis, leistas 1934 m. rugpjūčio 23 – spalio 29 d. Kaune.

## Istorija
Leistas vietoje sustojusio dienraščio „Dešimt centų“. Leido ir redagavo A. Narkevičius. Išėjo 57 numeriai. 

## Šaltiniai
Ilgatrakio miško botaninis-zoologinis draustinis

**Ilgatrakio miško botaninis-zoologinis draustinis** – savivaldybės botaninis-zoologinis draustinis vidurio Lietuvoje, Kėdainių rajone, Šėtos seniūnijoje, į šiaurę nuo Pašumerio. Yra Ilgatrakio miške, prie Šumeros upės.

Draustinis įkurtas 1992 m., užima 30 ha plotą. Jame saugomi įvairių rūšių pribrendę medynai, nykstantys vabzdžiai ir reti augalai. Būdingi brandūs ąžuolynai. Auga reti augalai – paprastasis kardelis, baltijinė gegūnė, rasti reti vabzdžiai – niūriaspalvis auksavabalis, pietinė hesperija, didysis skydvabalis. Veisiasi ūdros.

## Nuorodos
* Kėdainių miškų urėdija
* Kauno apskrities bendrasis planas
Rytų Lietuva (Vilnius)

**Rytų Lietuva** – *politikos ir visuomenės gyvenimo [[laikraštis]]*, leistas 1922–1923 m. Vilniuje.

## Istorija
Leistas vietoje sustabdyto laikraščio „Vilnietis“. Leido ir redagavo Teofilius Juodvalkis. Pirmasis numeris išėjo 1922 m. birželio 29 m. Ėjo triskart per savaitę. Spausdino spaustuvė „Motus“. Išėjo 75 numeriai. Nuo 1923 m. gegužės 10 d. vietoje jo pradėjo eiti „Lietuvos rytai“.

Informavo apie įvykius krašte, užsienio šalyse, gynė lietuvių, gyvenančių Rytų Lietuvoje, kultūrinius, visuomeninius interesus, kėlė Vilniaus krašto klausimą. 

## Šaltiniai

## Nuorodos
* „Rytų Lietuva“. E-paveldas.lt
Rytų Lietuva (Ukmergė)

**Rytų Lietuva** – *nepartinis lietuviškos minties savaitraštis*, ėjęs 1932–1935 m. Ukmergėje.

## Istorija
Leido Rytų Lietuvos švietimo ir kultūros draugija. Spausdino Knygos spaustuvė, Slominskio spaustuvė Ukmergėje. Išėjo 140 numerių. 1935 m. prijungta prie „Mūsų krašto“.

Rašė kultūros, švietimo, socialiniais klausimais, ragino inteligentiją puoselėti lietuvių kalbą, gimtojo krašto istoriją, tradicijas.

Bendradarbiavo A. Bakšys, Pranas Cibulskis, K. Grikenis, L. Lampertas, V. Žutautas ir kt.

Redagavo P. Kruopis, I. Pacevičius. 

## Šaltiniai
Dovydų miško botaninis draustinis

**Dovydų miško botaninis draustinis** – savivaldybės botaninis draustinis vidurio Lietuvoje, Kėdainių rajone, Truskavos seniūnijoje, Dovydų miške.

Draustinis įkurtas 1996 m., užima 40 ha plotą. Jame saugomas šimtametis etaloninis uosynas. Auga reti augalai – vyriškoji gegužraibė, retažiedė miglė, paprastasis kardelis, statusis atgiris.

## Nuorodos
* Kėdainių miškų urėdija
* Kauno apskrities bendrasis planas
Galapaginis albatrosas

**Galapaginis albatrosas** (*Phoebastria irrorata*) – albatrosinių šeimos jūrinis paukštis.

Galapaginis albatrosas lizdus suka išskirtinai Espanjolos saloje, esančioje Galapagų salyne, vulkaninėje aplinkoje su akmens luitais ir skurdžia augmenija. Paukščiai maitinasi žuvimi, galvakojais moliuskais ir vėžiagyviais. Neperėjimo metu paukščiai gyvena Peru ir Ekvadoro pakrantėse.

Perėjimo metu galapaginiai albatrosai saugomai nacionalinio parko darbuotojų. Grėsmę paukščiams kelia turistai, ligos ir nelegali žvejyba artimiausiuose vandenyse.

## Šaltiniai
Ričardas Vitkus

**Ričardas Vitkus** (g. 1943 m. sausio 26 d. Palangoje) – Lietuvos pedagogas.

## Biografija

1964–1967 m. studijavo VPI, 1972–1974 m. – Maskvos neakivaizdiniame pedagoginiame institute. 1967–1984 m. Vilniaus 4-osios mokyklos-internato fizikos mokytojas. Nuo 1984 m. Vilniaus Tuskulėnų vidurinės mokyklos direktorius ir fizikos mokytojas.

## Nuorodos
Rokiškio spaustuvė

**Rokiškio spaustuvė** – spaustuvės, veikusios Rokiškyje

## Istorija
Pirmąją spaustuvę Rokiškyje įkūrė 1928 m. miestiečiai broliai Melerai prie įmonės, gaminusios sachariną, vokus ir saldainius. Spaustuvė „Nauda“ gamino blankus, korteles, kvietimus. 1940 m. nacionalizuota.

Pokario metais įkūrus Rokiškio apskritį, įsteigta ir spaustuvė. 1944 m. rugpjūčio 20]] d. išėjo laikraščio „Paskutinės žinios“ pirmasis numeris, nuo 1944 m. gruodžio mėn. spausdintas „Tarybinis Rokiškis“.

Rokiškio spaustuvė, iš pradžių vadinta „Nauda“, 1946 m. tapo „Tarybinio Rokiškio“ spaustuvė. 1950 m. vietoje laikraščio „Tarybinis Rokiškis“ pradėjo eiti rajono laikraštis „Po Spalio vėliava“. 1951–1953 m. Rokiškio spaustuvėje spausdinti ir MTS laikraščiai: Rokiškio „Tikruoju keliu“ (vėliau „Laukų spartuolis“), Panemunėlio „Tarybinis artojas“, Kamajų „Naujoji vaga“.

1960 m. prie Rokiškio spaustuvės prijungta Kupiškio spaustuvė. 1962 m. Rokiškio spaustuvė gavo linotipą, 1967 m. buvo sumontuota rotacinė mašina, liejamos stereotipinės spaudos formos. 1977 m. Rokiškio spaustuvė tapo Panevėžio spaustuvės skyriumi ir spausdino rajono laikraštį „Spalio vėliava“, 1962 m. pakeitusį „Po spalio vėliava“. Nuo 1985 m. laikraštis „Spalio vėliava“, kuris 1989 m. ėmė vadintis „Gimtasis Rokiškis“, ofsetu spausdinamas Panevėžio spaustuvėje.

1992 m. valstybinė Rokiškio spaustuvė pasivadino UAB „Klišė“ spaustuve, spausdina blankus, smulkius spaudinius. Adresas: Nepriklausomybės a. 22. 

## Šaltiniai
Rokiškio žinios

**Rokiškio žinios** – miesto laikraštis, ėjęs nuo 1996 m. rugpjūčio 16 d. iki 1997 m. Rokiškyje.

## Istorija
Leistas 2 kartus per savaitę. Tiražas 4100 egz.

Redaktorius Stasys Varneckas. 

## Šaltiniai
Pašilėlių botaninis-zoologinis draustinis

**Pašilėlių botaninis-zoologinis draustinis** – savivaldybės botaninis-zoologinis draustinis vidurio Lietuvoje, Kėdainių rajone, Truskavos seniūnijoje, į šiaurės vakarus nuo Truskavos.

Draustinis įkurtas 1992 m., užima 523 ha plotą. Jame saugomas išlikusios pelkės ir natūralios pievos su retaisiais augalais bei gyvūnais. Draustinio teritorijoje yra nedidelių išlikusio pelkyno (aukštapelkės ir žemapelkės) lopinėlių, apypelkio pievų, šlapio miško pakraščių. Čia sutinkami reti augalai: baltijinė gegūnė, dėmėtoji gegūnė, mažoji gegužraibė, raiboji gegūnė, sibirinis vilkdalgis, raktažolė pelenėlė, paprastoji tuklė, pelkinė kiaulpienė, liekninis beržas. Pirmoji Lietuvoje rasta musinio ofrio augavietė. Yra retų paukščių (tetervinai, gervės, mažieji ereliai rėksniai, juodieji gandrai), iš Panevėžio rajono atklysta stumbrai.

## Nuorodos
* http://www.kedainiai.lt/index.php?3170475163 
* Kauno apskrities bendrasis planas
RTV bangos

**RTV bangos** – savaitinis radijo ir televizijos leidinys, ėjęs nuo 1992 m. kovo iki metų pabaigos Vilniuje.

## Istorija
Spausdino informaciją apie pasaulio radijo ir televizijos stotis, komentarus ir atsiliepimus apie Lietuvą. Tiražas 3000 egz. Išleista 39 numeriai.

Redaktorius Antanas Šimkūnas.

## Šaltiniai
Rubinaitis

**Rubinaitis** – žurnalas apie vaikų literatūrą ir knygas, einantis nuo 1994 m. Vilniuje, Gedimino pr. 51.

## Istorija
Leidžia Tarptautinės vaikų ir jaunimo literatūros asociacijos Lietuvos skyrius. 1995–1999 metais „Rubinaitis“ buvo leidžiamas dukart per metus, nuo 2000 m. leidžiamas keturis kartus per metus, nuo 2007 m. – spalvotas. Tiražas 1994 m. – 3000 egz., nuo 1997 m. – 1000 egz.

Skiriamas mokytojams, bibliotekininkams, vaikų literatūros tyrinėtojams, leidėjams ir tėvams, studentams, publikuojami vaikų literatūros teorijos, istorijos ir kritikos straipsniai, supažindinama su lietuvių ir užsienio rašytojų, dailininkų iliustruotojų kūryba, recenzuojamos naujausios knygos, spausdinami pokalbiai su žymiais literatūros ir meno žmonėmis, pateikiama daug informacinės ir bibliografinės medžiagos.

## Vyriausieji redaktoriai
* Jolanta Zabarauskienė – 1994 m.
* Kęstutis Urba – nuo 1995 m. 
* Džiuljeta Maskuliūnienė – nuo 2022 m. 

## Šaltiniai

## Nuorodos
* „Rubinaitis“
* „Rubinaičio“ archyvas
Romuva (žurnalas)

**Romuva**, *Ruomuva, tautinės kultūros ir pilnutinio gyvenimo laikraštis* – almanachinio tipo žurnalas, ėjęs 1921–1922 m. Kaune.

## Istorija
Leido „Romuvos draugija“. Spausdino spaustuvė „Lituania“ Klaipėdoje. Išėjo 2 numeriai.

Svarstė tautos, gamtos, religijos, kultūros, socialinio gyvenimo problemas.

Redagavo Stasys Šalkauskis. 

## Šaltiniai

## Nuorodos
* „Romuva“. E-paveldas.lt
Romų spaustuvė

**Romų spaustuvė** – spaustuvė, veikusi 1799–1940 m. Vilniuje, kvartale tarp dabartinių Šv. Dvasios, A. Strazdelio ir M. Daukšos gatvių.

## Istorija
Įkūrė B. Romas. 1837–1867 m. Romo vardu dirbo dvi spaustuvės, nuo 1867 m. – žydų spaustuvė; nuo penktojo dešimtmečio prie spaustuvės veikė raidžių liejykla. Nuo 1860 m. firma „Našlė ir broliai Romai“, nuo 1912 m. – „Našlės ir brolių Romų leidyklos ir spaustuvės akcinė bendrovė“.

Svarbiausia Romų spaustuvės produkcija – žydų leidiniai, kurių tiražai buvo gana dideli. 1844–1848 m. išleista 50 leidinių; 75 tomai, kurių apimtis – 1919 spaudos lankų ir 321 750 egz. tiražas. 1912 m. bendras tiražas 477 902 egz. Nors spaustuvė spausdino beveik vien religines knygas, susikūrus akcinei bendrovei imta leisti senosios žydų raštijos paminklus, žydų religijos, mokslo, tautotyros, buities knygas.

Spausdino ir periodinius leidinius: dienraščius „Hazman“ (1906 m.) „Der veker“ (1906 m.) „Folkscaitung“ (1906 m.) „Di cait“ (1906 m.) „Di naie caitung“ (1906 m.) savaitraščius „Der proletarišer gedank“ (1906–1907 m.) „Di idiše virklichkait“ (1906–1907 m.) 

Romų spaustuvės vietoje po Antrojo pasaulinio karo įkurta „Vaizdo“ spaustuvė. Po 1957 m. atliktos modernizacijos, kurios metu buvo pastatytas naujas korpusas bei mechanizuota didžioji dalis darbo procesų, pagaminamos produkcijos kiekis išaugo beveik du kartus iki 130–160 tūkst. knygų kietais viršeliais bei 250–300 tūkst. smulkesnių leidinių per mėnesį.

## Šaltiniai
Kelno universiteto Darbo ir ūkinės teisės institutas

**Kelno universiteto Darbo ir ūkinės teisės institutas** () - Kelno universiteto Teisės fakulteto struktūrinis padalinys, darbo teisės ir ūkinės teisės; teisės mokslinių tyrimų institutas. Instituto pastatas įsikūręs Kelno-Lindenthal miesto dalyje. Dirba maždaug 40 darbuotojų.

## Istorija
1929 metais Heinrich Lehmann (1876-1963), Hans Carl Nipperdey (1895-1968) ir Hans Planitz institutą įkūrė kaip Darbo, ūkinės ir užsienio teisės institutą.

1950 m. Užsienio teisės skyrius buvo restruktūrizuotas. Jis davė pagrindą naujai įkurtam Kelno universiteto Tarptautinės privatinės teisės ir užsienio teisės institutui.

## Direktoriai
*Nuo 1998 m. vykdantysis direktorius prof. Martin Henssler (g. 1953 m.) 
*Kodirektoriai prof. Barbara Dauner-Lieb ir prof. Ulrich Preis (g. 1956 m.).

## Nuorodos
* Kelno universiteto Darbo ir ūkinės teisės instituto tinklavietė (vokiečių k.)
Galapagų pingvinas

**Galapagų pingvinas** (*Spheniscus mendiculus*) – pingvininių (*Spheniscidae*) šeimos paukštis.

Galapagų pingvinas tarp pingvininių paukščių unikalus tuo, kad jų buveinės yra ne antarktidos rajonuose, o keletas kilometrų nuo Galapagų salyno ekvatoriaus. Oro temperatūra buveinių vietose svyruoja nuo 18 iki 28° C šilumos, o vandens nuo 22 iki 24° C šilumos. Apie 90 % pingvinų gyvena Fernandinos ir Isabelos salose.

## Išvaizda
Mažiausi Pietų Amerikos pingvinai. Suaugėlių ūgis siekia 50 cm, o svoris 2,5 kg. Patinai nežymiai stambesni už pateles. Galapagų pingvinų galva ir nugara – juodi, balta juosta eina nuo gerklės į viršų link galvos ir siekia akis, iš priekio pingvinas baltas. antsnapis ir snapo galiukas – juodi, apatinė snapo dalis ir oda aplink akis – rožiškai geltoni.

## Biologija
Socialūs, gyvena didelėse kolonijose. Gyvenimo trukmė – 15 – 20 metų. Patelės lytiškai subręsta 3 – 4 metų, o patinai 4-6.

Pagrindinis maistas – smulkios, iki 15 mm ilgio žuvys ir vėžiagyviai.

Monogamai. Veisiasi 2 – 3 kartus per metus. Lizdus krauna urvuose ar vulkaninės kilmės ertmėse, šalia vandens. Iškloja pagaliukais, akmenukais. Dėtyje du kiaušiniai. Patinai ir patelės pasikeisdami kiaušinius peri apie 38-40 dienų. Būdami 60-65 dienų, paukščiukai išplaukia į jūrą su suaugėliais..

Naturalūs priešai yra *[[Oryzomys galapagoensis]]*, *[[Grapsus grapsus]]*, Galapagų gyvatės, Galapaginiai suopiai, balinės pelėdos, paprastosios liepsnotosios pelėdos, šunys, katės.

## Apsauga
Pasaulinės gamtos apsaugos organizacijos duomenimis Galapagų pingvinas yra nykstanti rūšis. 2015 metais populiaciją sudarė 1200 suaugusių individų.

Galapagų pingvino populiacijos mažėjimo priežastys:
* Dėl El Ninjo reiškino sutrinka veisimosi ciklas, sumažėja maisto.
* Paukščių maliarija, kurią sukelia *[[Culex quinquefasciatus]]*.
* Komercinė žūklė. Paukščiai ne tik netenka maisto, bet ir žūna įsipainioję į tinklus.
* Vandenyno tarša naftos produktais.

Rūšies apsaugos veiksmai:
* Globa Galapagų nacionaliniame parke ir Galapagų jūrų draustinyje.
* Dirbtinių lizdaviečių statymas.
* Plėšrūnų skaičiaus kontrolė.

## Šaltiniai

## Nuorodos
Increasing the Galapagos Penguin Population  anglų k.

WWF. Galapagos Penguin anglų k.

Penguins World. Galapagos penguin anglų k.
Tinklinis Lietuvoje

**Tinklinis** – viena iš kultivuojamų sporto šakų **Lietuvoje**.

## Istorija

Lietuvoje tinklinio istorija prasidėjo XX a. pradžioje, kai 1929 m. Kaune sužaistos pirmosios, nors ir neoficialios rungtynės tarp Latvijos lietuvių rinktinės (Rygos „Vytis”) ir Šančių rajono komandos. Rungtynes rezultatu 2-0 laimėjo svečiai.

1990 m. pirmą kartą Lietuvoje įvyko jaunių paplūdimio tinklinio čempionatas. Nuo 1992 m. pradedami rengti Lietuvos čempionatai. 1996 m. įkurta Lietuvos paplūdimio tinklinio draugija.

Iki šiol į nė vienoje Olimpiadoje Lietuva nebuvo delegavusi savo tinklinio komandos. Tačiau 1968 m. Meksike olimpiniu čempionu su TSRS rinktine tapo vilnietis V. Matuševas.

## Lietuvos tinklinio federacija
Rūta (Tilžė)

**Rūta** – lietuviškų knygų leidykla, veikusi 1904–1938 m. Tilžėje.

## Istorija
Įsteigta Vydūno ir L. Smalakytės iniciatyva. Išleido per 50 Vydūno knygų, leido žurnalus Jaunimas (1911–1914 m.), Naujovė (1915 m.) „Darbymetis“ (1921–1925 m.) 

## Šaltiniai
West Texas Intermediate

**West Texas Intermediate** (**WTI**) – naftos rūšis, plačiai naudojama kaip etalonas Šiaurės Amerikos naftos rinkoje. WTI pagrindu sudaromi ateities sandoriais, kuriais prekiaujama NYMEX () ir tarpžemyninėje biržoje ICE (). 

## Reikšmė
Naftos perdirbėjai vertina šią WTI naftos rūšį dėl geros jos kokybės (mažo sieros kiekio sudėtyje) ir galimybių išgauti palyginti nemažą pelną duodančių kokybiškų naftos produktų: benziną, dyzelinius degalus bei aviacinį kurą. Dėl WTI naftos populiarumo ir aukšto vertinimo perdirbėjų tarpe, šios naftos rūšies ateities sandoriais yra aktyviai prekiaujama Niujorko prekių biržoje (NYMEX), o šios naftos rūšies ateities sandorių vertė yra naudojama įkainojant kitas naftos rūšis.

Kiti naftos rūšies etalonai - OPEC šalių nafta, Brent nafta ir Dubai nafta.
Jūrinė iguana

**Jūrinė iguana** (*Amblyrhynchus cristatus*) – iguanų šeimos driežas, randamas tik Galapagų salose. Tarp driežų išsiskiria unikalia savybe – ilgą laiką išbūti jūroje.

Jūrinės iguanos minta vandens augalais, nukąsdamos juos nuo akmenų. Jaunikliai laikosi netoli nuo kranto. Suaugėliai nuo kranto nuplaukia banguodami visu kūnu. Patinai nuo kranto nuplaukia toliau nei patelės. Plaukimo metu, taupant deguonį, kraujas patenka tik į gyvybiškai svarbius organus.

Driežai krante šildosi stipriais nagais įsikabinę į akmenis. Juoda spalva padeda lengviau įkaisti saulėje. Perteklinė druska, patekusi su maistu, pašalinama per specialias liaukas, esančias nosyje.

Poravimosi metu ant patinėlių atsiranda raudona dėmė. Varžovai kovoja baksnodamiesi galvomis.

Jūrinė iguana sutinkama visose salyno salose, dažniausiai ant uolėtų krantų, druskingose pelkėse ir mangrovėse.

## Šaltiniai
Rūta (žurnalas)

**Rūta** – *[[žurnalas (spauda)|žurnalas]] moterims*, ėjęs 1991–1994 m. Kaune.

## Istorija
Leido Šviesos leidykla kartą per metus. Spausdino praktinius siuvinėjimo, nėrimo, mezgimo patarimus. Tiražas 1991 m. – 50 000 egz., 1994 m. – 10 000 egz.

Redaktorės Valerija Kiškienė, Danguolė Bartašiūnaitė. 

## Šaltiniai
Brent nafta

**Brent nafta** – naftos rūšis, išgaunama Šiaurės jūroje ir naudojama kaip etalonas Europos, Afrikos, Artimųjų Rytų naftos rinkose.

Brent naftos ateities sandoriais yra prekiaujama Niujorko prekių biržoje NYMEX (angl. New York Mercantile Exchange) ir tarpžemyninėje biržoje ICE (angl. IntercontinentalExchange). Ši nafta yra klampesnė ir sieringesnė nei WTI nafta.

Kiti naftos rūšies etalonai OPEC šalių nafta, WTI nafta ir dubai nafta.
Russkoje slovo (žurnalas)

**Ruskoje slovo** ( – Rusų žodis) – Lietuvos tautinių mažumų žurnalas, leistas nuo 1995 m. kovo Vilniuje.

## Istorija

Leido UAB „Pozicija“ ir „Vakarinės naujienos“. Tiražas 1995 m. – 6500 egz., 1997 m. – 2000 egz. Platintas Lietuvoje, Latvijoje, Estijoje, Rusijoje.

## Redaktoriai
 
* Liudmila Filipavičienė – 1995–1996 m.
* Valentinas Kartjanas – nuo 1996 m.

## Šaltiniai
Londono metalų birža

**Londono metalų birža** (, **LME**) - didžiausia pasaulyje pramoninių metalų ateities sandorių ir pasirinkimo sandorių birža, kurioje prekiaujama vario, aliuminio, cinko, švino, nikelio, alavo, plieno strypų ateities sandoriais ir pasirenkamaisiais sandoriais.

Šioje biržoje nustatoma metalų kaina yra pripažįstama visuotinai ir į ją atsižvelgiama sudarant tiesioginius sandorius už biržos ribų.
Sąjūdis (Kaišiadorys)

**Sąjūdis** – Lietuvos Persitvarkymo Sąjūdžio laikraštis, leistas nuo 1989 m. rugsėjo mėn. iki 1992 m. Kaišiadoryse.

## Istorija
Iki 1990 m. ėjo kaip Lietuvos Persitvarkymo Sąjūdžio Kaišiadorių rajono tarybos leidinys. Dažniausiai išeidavo kartą per mėnesį. Tiražas 1989 m. – 3000 egz., 1992 m. – 1200 egz. Išėjo 24 numeriai.

Redagavo redkolegija: Vaclovas Giržadas, Stanislovas Abromavičius ir kt. 

## Šaltiniai
Niujorko prekių birža

**Niujorko prekių birža** (, **NYMEX**) – didžiausia prekybos žaliavų ateities sandoriais birža pasaulyje.

Vienas aktyviausiai prekiaujamų ateities sandorių – WTI naftos sandoriai. Dažniausiai informacinėse sistemose skelbiama artimiausio mėnesio pristatymo WTI naftos ateities sandorių įvykdymo kaina.
Sąjūdžio žodis

**Sąjūdžio žodis** – Lietuvos Persitvarkymo Sąjūdžio Panevėžio tarybos leidinys, ėjęs 1988 m.

## Istorija
Nuo 1988 m. rugpjūčio mėn. leido Lietuvos Persitvarkymo Sąjūdžio Panevėžio grupė; išėjo 12 dauginimo aparatais spausdintų numerių po 500 egz. tiražu. Vietoje „Sąjūdžio žodžio“ 1988 m. išleistas spaustuvėje spausdintas „Laisvas žodis“. 

## Šaltiniai

## Nuorodos
Skaitmenintas Panevėžio apskrities kultūros paveldas („Sąjūdžio žodis“ 1988)
Sąjungų žinios

**Sąjungų žinios** – *Centralinio darbo susivienijimo valdininkų ir valdiškųjų tarnautojų Klaipėdos krašte* biuletenis, leistas 1923–1926 m. Klaipėdoje.

## Istorija
Leido Klaipėdos srities tarnautojų sąjungos įstaiga. Leistas gotišku šriftu lietuvių ir vokiečių kalbomis. Ėjo kas 10 dienų, vėliau kartą per mėnesį. Spausdino V. Zyberto spaustuvė Klaipėdoje. Išėjo 27 numeriai.

Spausdino savivaldybės dokumentus, posėdžių ataskaitas, informavo apie miesto tarybos veiklą. 

Redaktorius Ernstas Templinas.

## Šaltiniai

## Nuorodos
* „Sąjungų žinios“. E-paveldas.lt
Vilkabamba (Ekvadoras)

**Vilkabamba** (, ) – miestas pietų Ekvadore, Lochos provincijoje, Andų slėnyje 45 km į pietus nuo Lochos. Šalia miesto iškilęs Mandago kalnas, vietinių laikomas miesto sergėtoju. Miesto pavadinimas kečujų kalba reiškia „šventojo medžio (žaltinio karolmedžio) slėnis“.

Vilkabamba žymi jos gyventojų ilgaamžiškumu. Čia nemažai gyventojų, kuriems daugiau nei 100 metų.

## Šaltiniai
Eksperimentinė archeologija

**Eksperimentinė archeologija** arba *rekonstrukcinė archeologija* – archeologijos pagalbinė šaka, mokslas, rekonstruojantis įvairias praeities laikų žmonių bendruomenių bei individų veiklos sritis, testų ir bandymų būdu revizuojantis archeologinių tyrimų išvadas. 

Eksperimentinė archeologija remiasi žemėje išlikusiais liudijimais bei technologijų pažinimu, apima tokias materialinės kultūros liekanas, kaip maisto gavyba ir gamyba, statyba ir susisiekimas, žaliavų ir medžiagų apdorojimas. Eksperimentinės archeologijos pagrindą sudaro materialinės kultūros liekanų tyrimai ir rekonstrukcija, leidžianti archeologiškai pažinti ir modeliuoti praeities bendruomenių istoriją.

Lietuvoje nuo 1999 m. rengiamas eksperimentinės archeologijos festivalis „Gyvosios archeologijos dienos Kernavėje“, 2002-2010 m. Šiaulių „Aušros“ muziejaus Žaliūkių malūno rekonstrukcija.

## Nuorodos
Saldainiukas savaitgaliui

**Saldainiukas savaitgaliui** – erotinio pobūdžio savaitraštis, ėjęs 1991–1994 m. Kaune.

## Istorija
Steigėjai Jaroslavas Banevičius, Povilas Gončaras, Eugenijus Striaukas. Leido koncernas „Vasaris“. Tiražas 1991 m. – 81 000 egz., 1994 m. – 20 000 egz.

## Redaktoriai
* Povilas Gončaras – 1991–1993 m.
* Nijolė Storyk – 1993–1994 m. 

## Šaltiniai
Vidutinė dirvinė starta

**Vidutinė dirvinė starta** (, , ) – tanagrinių (*Thraupidae*) šeimos paukštis, kurį Galapagų salyne aptiko Čarlzas Darvinas.

## Aprašymas
Turi stiprų snapą, kuriuo gali traiškyti sėklas. Maitinasi smulkesnėm sėklom, kadangi joms sutraiškyt reikia mažiau energijos. Sausringais metais, kai trūksta smulkių sėklų, maitinasi stambesnėmis nei įprastai sėklomis. Uogos ir vabzdžiai taip pat priskiriami prie pagrindinio maisto.

Šie paukščiai dažnai valo galapagų vėžlių ir konolofų odą nuo parazitų..

## Šaltiniai
Saleziečių balsas

**Saleziečių balsas** – saleziečių, katalikų vienuolių kongregacijos žurnalas, einantis nuo 1950 m. Italijoje.

## Istorija
Leistas Turine, nuo 1968 m. – Romoje vietoje žurnalo „Saleziečių žinios“. 

Redaktoriai:
* Juozas Zeliauskas – 1950-
* Pranas Gavėnas – 1952–1971 m.
* Mečys Burba – nuo 1972 m.

## Šaltiniai
Saleziečių žinios

**Saleziečių žinios** – saleziečių, katalikų vienuolių kongregacijos žurnalas, leistas 1927–1940 m. Turine, Italijoje.

## Istorija
Ėjo kas du mėnesiai. Nemokamai platintas Lietuvoje ir tarp lietuvių emigrantų. Tiražas 1933 m. – 21 000 egz. Išėjo 76 numeriai. Nuo 1950 m. vietoje „Saleziečių žinių“ pradėtas leisti „Saleziečių balsas“.

1994 m. „Saleziečių žinios“ atgaivintos Lietuvoje, Alytuje, kaip Saleziečių veikimo centro ketvirtinis leidinys. Tiražas 3000 egz. 

## Redaktoriai
* Antanas Sabaliauskas – 1927 m.
* P. Petraitis, B. Paukštys, A. Sabas, J. Frainas – 1928–1940 m.
* Pranas Gavėnas – 1994–2000 m.,
* redakcinė kolegija, P.Dumbliauskas – nuo 2000 m.

## Šaltiniai
2004 m. Lietuvos lengvosios atletikos čempionatas

**2004 m. Lietuvos lengvosios atletikos čempionatas** – 81-asis Lietuvos lengvosios atletikos federacijos rengtas lengvosios atletikos čempionatas. Varžybos vyko 2004 m. liepos 24 - liepos 25 dienomis Kaune. Varžybų vyriausiasis teisėjas - Algirdas Baranauskas.

## Komandiniai rezultatai
;Miestų rezultatai

## Rezultatai
### Vyrai

### Moterys

## Nuorodos
*LLAF oficiali svetainė
Salonas (laikraštis)

**Salonas** – *[[laikraštis]] moterims*, ėjęs 1991–1996 m. Kaune, Ringuvos g. 17-1.

## Istorija
Iki penktojo numerio buvo leidžiamas kaip laikraščio „Europos centras“ priedas. Steigėja ir leidėja Jolita Rimavičienė-Linkevičiūtė. Tiražas 1991 m. – 22 100 egz., 1997 m. – 5000 egz.

Propagavo madas, tautodailę, liaudies tradicijas.

Vyr. redaktorės J. Linkevičiūtė, Danguolė Skarbalienė. 

## Šaltiniai
Salve! (laikraštis)

**Salve!** – Prienų „Žiburio“ gimnazijos laikraštis, ėjęs nuo 1991 m. iki 1998 m. Prienuose.

## Istorija
Iki 1994 m. vadinosi „Žiburys“ ir ėjo kaip laikraščio „Naujas gyvenimas“ priedas. Tiražas 1991 m. – 1500 egz., 1996 m. – 500 egz.

## Redaktorės
* A. Matulevičiūtė
* G. Grigaitė 

## Šaltiniai

## Nuorodos
* „Salve!“ svetainė
Čira

**Čira** () – upė Ekvadore ir Peru. Prasideda Ekvadoro Lochos provincijoje, vakariniuose Andų šlaituose. Prasideda kaip **Katamajas** (*Río Catamayo*). Teka į vakarus tarpukalnių slėniais. Ištekėjusi iš kalnų upė pasuka į pietvakarius, susilieja su Makara ir sudaro Peru-Ekvadoro sieną (nuo čia upė vadinama Čira). Už El Alamaro teka Peru teritorija (Piuros departamentas). Žemupyje teka į vakarus, sudaro upės oazę Sečūros dykumos apsuptyje. Įteka į Ramųjį vandenyną ties Vičajaliu (į šiaurę nuo Paitos.

Peru teritorijoje įrengta Poečoso užtvanka, apsauganti žemupio slėnį nuo potvynių. Upės vanduo naudojamas drėkinimui.

Svarbiausias miestas prie Čiros – Suljana (Peru).
Sandara (laikraštis)

**Sandara** – JAV lietuvių laikraštis, leidžiamas nuo 1918 m. vietoje laikraščio „Ateitis“. 

## Istorija
Ėjo Bostone, nuo 1928 m. – Čikagoje, Adisone (Ilinojaus valstija). Leidžia „Amerikos lietuvių tautinė sandara“. Buvo savaitraštis, ėjo kas 2 savaites, vėliau – kas 2 mėnesius. 

Redaktoriai: Konstantinas Norkus, Julius Baniulis, Jonas Strimaitis, Vincas Šlekys, Juozas Pronskus, Mikas Vaidyla, Gražvydas Juozas Lazauskas. 

## Šaltiniai

## Nuorodos
* „Sandara“ 1918-1989 suskaitmenintas archyvas pas spauda.org

* „Sandara“ skenuoti puslapiai pas epaveldas.lt
Sandora (laikraštis)

**Sandora** – lietuvių išeivių stovyklos leidinys, ėjęs 1948–1949 m. Liubeke bei Miunchene.

## Istorija
Leistas vietoje leidinio „Lietuvos evangelikų kelias“. Leido Lietuvių krikščionių studentų sąjunga. Išėjo 5 numeriai.

Redaktoriai: Fricas Šlenteris, A. Klemas, A. Vėlius. 

## Šaltiniai
Sandrava (laikraštis)

**Sandrava** – Lietuvos maironiečių draugijos laikraštis, einantis nuo 1990 m. Panevėžyje. 

## Istorija
Leidžiamas 2 kartus per metus. Tiražas 1990 m. – 1000 egz., 1997 m. – 2000 egz. Iki 2011 m. išėjo 52 numeriai.

Rašo literatūros, meno ir kultūros temomis.

Redaguoja E. Urbonas. 

## Šaltiniai

## Nuorodos
*„Sandrava“. Ebiblioteka.lt
Samora (reikšmės)

**Samora** () gali reikšti:

* Samora – miestas Ispanijoje;
* Samora – miestas Ekvadore;
* Samora de Hidalgas – miestas Meksikoje;
* Lomas de Samora – miestas Argentinoje;
* Samora – upė Ekvadore;
* Lomas de Samoros partidas – administracinė teritorija Argentinoje;
* Samoros provincija – administracinė teritorija Ispanijoje;
* Samoros-Činčipės provincija – administracinė teritorija Ekvadore.
Santaka (laikraštis)

**Santaka** – Vilkaviškio rajono laikraštis, einantis nuo 1945 m. vasario 8 d. Vilkaviškyje, Vilniaus g. 23.

## Istorija
Iki 1950 m. buvo Vilkaviškio apskrities laikraštis, 1950–1990 m. – LKP Vilkaviškio rajono komiteto ir Liaudies deputatų tarybos leidinys, nuo 1991 m. kovo 14 d. – rajono laikraštis. Steigėja ir leidėja UAB „Santakos laikraštis“.

1945 m. ėjo vienąkart-dukart per mėnesį, 1946 m. – savaitraštis, 1947–1955 m. – dukart, vėliau triskart, nuo 1991 m. – dukart, nuo 1994 m. – tris kartus per savaitę.

Iki 1990 m. kovo 16 d. vadinosi „Pergalė“. Pirmaisiais leidybos metais spausdino Marijampolės spaustuvė, vėliau – Vilkaviškio UAB „Olimpijos spaustuvė“. Tiražas 1945 m. – 5000 egz., 1987 m. – 14 500 egz., 1997 m. – 7000 egz. 1947–1948 m. leido priedą „Jaunasis literatas“, nuo 2000 m. leidžia reklamos priedą „Reklamos gidas“.

## Redakcija
Redakcijoje dirbo: Dangyra Apanavičienė, Romas Bacevičius, Romas Čėpla, Andrius Grygelaitis, Algimantas Gudaitis, Povilas Jankys, Eglė Kviesulaitienė, A. Matulaitis, Eglė Mičiulienė, Irena Mikalauskienė, Birutė Nenėnienė, Birutė Pavlovienė, Anda Pečiulienė, Stasys Rožka, K. Stravinskas, V. Šidlauskas, Juozas Urbonas, Laima Vabalienė, A. Vaičiulaitytė, Kristina Žalnierukynaitė, Bronius Vaitkevičius, Algimantas Vendrikis, Renata Vitkauskienė, Zita Zokaitytė, Zigmas Žemaitis.

## Redaktoriai
* Bronius Vaitkevičius – 1945–1946 m.
* V. Šidlauskas – 1946–1950 m.; 1961–1963 m.
* A. Vaičiulaitytė – 1950–1953 m.
* Irena Mikalauskienė – 1953–1961 m.
* A. Matulaitis – 1963–1967 m.
* Juozas Urbonas – 1967–1970 m.
* Povilas Jankys – 1970–1989 m.
* Zigmas Žemaitis – 1990- ? m. 
* Birutė Nenėnienė
* Dangyra Apanavičienė – nuo 1999 m. iki dabar.

## Šaltiniai

## Nuorodos
* „Santaka“
Podokarpų nacionalinis parkas

**Podokarpų nacionalinis parkas** () – saugoma gamtos teritorija pietų Ekvadore, Lochos (15 %) ir Samoros-Činčipės (85 %) provincijose. Plotas 146 280 km².

Parkas apima rytinius Andų kalnų šlaitus iki Nangaricos, Numbalos ir Lojolos upių baseinų. Nacionalinis parkas įsteigtas apsaugoti vienintelę šalyje podokarpų augavietę. Podokarpai yra vieninteliai spygliuočiai medžiai šalyje, čia jų auga 3 rūšys: *Podocarpus glomeratus*, alyvmedinis podokarpas (*Podocarpus oleifolius*) ir *Podocarpus rospigliosi*. Iš viso, parko kalnų rūko miškuose ir lygumų drėgnuosiuose miškuose auga apie 4000 augalų rūšių. Dažnas Ekvadoro nacionalinis medis kvapusis krotonmedis (*Croton eluteria*). Gausu įvairių orchidėjų.

Didelė gyvūnų įvairovė, daug retų, endeminių rūšių. Kalnuose sutinkamas akiniuotasis lokys, taip pat yra tapyrų, dėmėtųjų kačių, baltauodegių elnių, jaguarų, pumų, pudu, andinių akmengaidžių, kraksų ir kt.

Aukštikalnėse telkšo apie 100 ežerėlių, vadinamų Kompadrės lagūnomis. Nuo kalnų tekėdamos upės sudaro vaizdingus slenksčius ir krioklius. Svarbiausios parko upės yra Bombuskaras ir Chamboė.
Los Rioso provincija

**Los Rioso provincija** () – provincija vidurio vakarinėje Ekvadoro dalyje. Administracinis centras – Babahojas.

## Geografija

Beveik visa provincijos teritorija išsidėsčiusi vakariniuose Andų kalnuose, apaugusiuose rūko miškais ir dažnai merkiamuose lietaus. Svarbiausios upės: Čipė, Babahojas, Kalopė, Kalavi, Umbė, La Lorena. Dažni smarkūs potvyniai.

## Administracinis suskirstymas
  
Provincija padalinta į 13 kantonų:

* Babahojas
* Baba
* Montalvas
* San Fransisko de Pueblovjechas
* Kevedas
* Urdaneta (Katarama)
* Ventanasas
* Vinsesas
* Palenkė
* Buena Fė
* Valensija
* Mokačė
* Kinsaloma

## Šaltiniai
S&P Global Ratings

**„Standard & Poor’s“** (S&P) – JAV finansinių paslaugų bendrovė. Bendrovė yra „McGraw-Hill“ įmonių padalinys, kuri publikuoja akcijų ir obligacijų tyrimų analizes.

Bendrovė yra gerai žinoma dėl savo akcijų indeksų: JAV „S&P 500“, Australijos „S&P/ASX 200“, Kanados „S&P/TSX“, Italijos „S&P/MIB“ bei Indijos „S&P CNX Nifty“. „Standard & Poor’s“ bendrovė taip pat priklauso įtakingų kredito reitingo agentūrų būriui, kurį sudaro „Standard & Poor's“, „Moody's Investor Service“ ir „Fitch Ratings“. Kredito reitingams išreikšti jos vartoja tam tikrą klasifikaciją ir simbolius. Šios reikšmės yra visuotinai pripažįstamos ir naudojamos kaip standartas. Visos šios paminėtos bendrovės nustato kredito vertę besiskolinančioms valstybėms ir bendrovėms naudodama standartizuotus kredito reitingus.
Samora (upė)

**Samora** (), dar vadinama **Jaja** () – upė pietų Ekvadore, viena Santjagą sudarančių upių (Maranjono baseinas). Prasideda Andų kalnuose, Nudo de Kachanumos masyve, Podokarpų nacionaliniame parke (Lochos provincija). Teka į šiaurės rytus miškingais kalnų slėniais. Prateka Samoros-Činčipės ir Morona Santjago provincijas. Ties Jukiansa susilieja su Namangosa ir sudaro Santjagą.

Didžiausi intakai: Bombuskaras, Chamboė, Nangarica.

Upė yra svarbi transporto arterija Samoros-Činčipės provincijoje. Prie Samoros įsikūrusios šios gyvenvietės ir miestai: Samora, Timbara, Kumbaraca, Suapaka, Nangipa, Jancasa, Mučima, Pinčas, Kimis, Gualakisa.
Santaika (laikraštis)

**„Santaika“** – JAV lietuvių savaitraštis, leistas 1915–1916 m. Klyvlende.

## Istorija
Redaktorius-leidėjas P. Šukys. Nuo 1916 m. rugpjūčio mėn. vietoje „Santaikos“ pradėjo eiti „Dirva“. 

## Nuorodos
* „Santaika“ 1915-1916 suskaitmenintas archyvas pas spauda.org

## Šaltiniai
Khalid El-Amin

**Chalidas el Aminas** (*Khalid El-Amin*, g. 1979 m. balandžio 25 d.) – JAV krepšininkas, rungtyniavęs įžaidėjo pozicijoje.

Mokėsi Konektikuto universitete bei atstovavo universiteto komandai NCAA pirmenybėse, o 2000–2001 metų sezone žaidė NBA lygoje Čikagos Bulls komandoje. 2010 metų rudenį žaidėjas prisijungė prie Vilniaus Lietuvos Ryto komandos.

## Pasiekimai
* Ukrainos krepšinio lyga: 2006, 2007 m.
* Kroatijos krepšinio lyga: 2012 m.
* Ukrainos krepšinio taurė: 2006, 2009 m.
* Turkijos krepšinio taurė: 2008 m.
* NCAA: 1999 m.
* Europos taurės rezultatyviausias žaidėjas: 2009 m.
* Ukrainos taurės MVP: 2009 m.
* Turkijos taurės finalo MVP: 2008 m.
Fitch

**Fitch Grupė (Fitch Inc.)** finansinių paslaugų bendrovė, apimanti Fitch sprendimų ir finansinių patarimų įmonės padalinius. Fitch Ratings bendrovė taip pat priklauso įtakingų kredito reitingo agentūrų grupei (Standard & Poor's, Moody's Investor Service ir Fitch Ratings).

Kredito reitingams išreikšti jos vartoja tam tikrą klasifikaciją ir simbolius. Šios reikšmės yra visuotinai pripažįstamos ir naudojamos kaip standartas. Visos šios paminėtos bendrovės nustato kredito vertę besiskolinančioms valstybėms ir bendrovėms naudodama standartizuotus kredito reitingus.
Kohlberg Kravis Roberts

**KKR & Co. L.P.** (anksčiau **Kohlberg Kravis Roberts & Co.**) – tarptautinė privataus kapitalo bendrovė JAV, besispecializuojanti svertiniuose išpirkimuose. Įmonė laikinai įsigyja įvairias bendroves bei jas parduoda, valdo privataus kapitalo investicinius fondus.

KKR pradėjo plačiai naudoti ir vėliau ištobulino tuo metu dar naują ir retai taikytą bendrovių pirkimo iš skolintų lėšų metodą, kuris buvo ir yra privataus kapitalo bendrovių ar fondų vykdomo įsigijimo pagrindas. Remiantis pačios bendrovės 2017 m. duomenimis, nuo jos veiklos pradžios įmonė atliko virš 545 mlrd. JAV dol. vertės privataus kapitalo sandorių.>

## Istorija
„Kohlberg Kravis Roberts“ įkurta 1976 m. Nuo jos įsteigimo pradžios KKR atliko keletą įžymių sandorių, įskaitant 1989 m. JAV tabako ir maisto pramonės milžinės „RJR Nabisco“ įsigijimą už 25 mlrd. JAV dol., iš kurių didžiąją dalį privataus kapitalo bendrovė KKR sumokėjo skolintomis lėšomis. Tuomet tai buvo didžiausias privataus kapitalo kompanijos sudarytas bendrovės pirkimo skolintomis lėšomis sandoris. 

## Išnašos

## Nuorodos
* Verslo Klasė – Finansų rinkų valdovai.
Santara (laikraštis)

**Santara** – politikos, visuomenės ir literatūros laikraštis, leistas 1917–1920 m.

## Istorija
1917 m. Nr. 1-36 išleisti Petrograde, 1917 m. Nr. 37 – 1918 m. Nr. 8 Maskvoje, kiti Kaune. Leido Demokratinės tautos laisvės santaros partijos CK. Ėjo dukart per savaitę, kas savaitę, nuo 1919 m. – kas 2 savaites. Spausdino Lietuvių spaustuvė Petrograde, Sokolovskienės spaustuvė Kaune. Leido priedus: „Laisvės karininkas“, „Pradalgiai“, „Santaros priedas“.

Aiškino „Santaros“ programą, svarstė Lietuvos vidaus ir užsienio politikos klausimus, švietimo, kultūros ir socialines Lietuvos gyventojų problemas.

Bendradarbiavo Juozas Bagdonas, Jurgis Elisonas, Jonas Jablonskis, Ignas Šeinius–Jurkūnas, Marija Urbšienė-Mašiotaitė, Stasys Miliauskas, Pijus Norkus, Balys Sruoga, Juozas Urbšys ir kt.

Redakcinė komisija: Adolfas Klimas, Vytautas Petrulis, Tadas Petkevičius, Stasys Naginskas, Rapolas Skipitis, Petras Šalčius, Matas Šalčius, Stasys Šilingas.

Redaktoriai Jurgis Alekna, Petras Leonas. 

## Šaltiniai
Santara (žurnalas)

**Santara** – *kultūros žurnalas [[Lietuva]]i ir išeivijai*, nuo 1989 m. ėjęs Kaune, Ašigalio g. 25-32, vėliau Vilniuje. 

## Istorija
Leidžiamas 4-6 kartus per metus. Steigėja ir leidėja spec. paskirties AB Spaustuvė „Spindulys“. Tiražas 1989 m. – 15 000 egz., 1997 m. – 2000 egz.

Rašo įvairiais visuomenės, kultūros, politikos klausimais, spausdina užsienio autorių rašinius. 

Vyriausiasis redaktorius Romualdas Norkus. 

## Šaltiniai
Santara (Klaipėda)

**Santara** – tautinis jaunuomenės savaitraštis, leistas 1936–1939 m. Klaipėdoje.

## Istorija
1936–1937 m. ėjo kaip laikraščio „Lietuvos keleivis“ priedas. Leido Santaros sąjunga. Išėjo 153 numeriai.

Rašė apie Klaipėdos krašto jaunimo gyvenimą, jo organizacijų veiklą, švietimą, kultūrą.

Bendradarbiavo Mikas Gudaitis, Ieva Simonaitytė, Vydūnas ir kt.

Redagavo M. Lipčius, Antanas Mušinskas-Mušaitis. 

## Šaltiniai

## Nuorodos
* „Santara“, „Lietuwos keleiwio“ savaitinis jaunimo priedas. E-paveldas.lt
Santara (Šilutė)

**Santara** – Lietuvos Persitvarkymo Sąjūdžio Šilutės rajono leidinys, ėjęs nuo 1988 m. spalio 22 d. iki 1991 m. Šilutėje. 

## Istorija
Tiražas 1989 m. – 8000 egz., 1991 m. – 2000 egz. Išėjo 23 numeriai.

Redagavo Vitalijus Šopis, Stasys Mėlinauskas.  Rengė fotografas Šarūnas Laužikas, dailininkas Julius Katauskas.

## Šaltiniai
Santara (Marijampolė)

**Santara** – laikraštis, leistas 1990–1991 m. Marijampolėje.

## Istorija
Pirmieji du numeriai išėjo kaip LKP Marijampolės miesto ir rajono partinės organizacijos laikraštis, vėliau leido LDDP Marijampolės miesto taryba. Tiražas 1990 m. – 1000 egz., 1991 m. – 1500 egz.

Redagavo J. Valančius. 

## Šaltiniai
Kriminalinė policija

**Kriminalinė policija** (nuo *criminalis*;  'nusikaltimas') - policijos rūšis.

## Lietuva

Paskirtis – apsaugoti visuomenės interesus nuo nusikalstamo poveikio, užkardant, atskleidžiant ir tiriant nusikalstamas veikas.

Lietuvos kriminalinės policijos biuro viršininkas Arūnas Maskoliūnas.

## Vokietija

Vokietijoje kriminalinė policija (, šnek. „*Kripo*“) priešingai nei apsaugos policija *[[Schutzpolizei]]* - užsiima tik baudžiamųjų veikų tyrimu ir jų prevencija.

Vadovauja *[[Bundeskriminalamt]]* (federaliniu lygiu). Žemėse - *[[Landeskriminalamt]]*.

## Nuorodos

*Lietuvos kriminalinės policijos biuras
Santūra

**Santūra** – *priešalkoholiškas mokslo žurnalas*, leistas 1926–1928 m. Kaune.

## Istorija
Leido Lietuvių katalikų studentų ateitininkų abstinentų korporacija. Ėjo nereguliariai. Spausdino Šviesos spaustuvė Kaune. Išėjo 4 numeriai.

Bendradarbiavo Karolis Dineika, Pranas Dovydaitis, M. Endriulytė, J. Gobis, Vladas Lašas, Pranas Samuolis, Juozas Tumas-Vaižgantas ir kt.

Redagavo Antanas Gylys. 

## Šaltiniai

## Nuorodos
* „Santūra“. E-paveldas.lt
Sargas (savaitraštis)

**Sargas** – Kėdainių krašto teisėsaugos savaitraštis, ėjęs nuo 1991 m. balandžio 10 d. iki 1998 m. Kėdainiuose.

## Istorija
Iki 1993 m. vadinosi „Sargyba“ ir ėjo kaip Policijos komisariato remiamas leidinys. Leido Kėdainių rajono Policijos komisariatas, prokuratūra, teismas, rajono policijos rėmėjų sąjunga. Tiražas 1991 m. – 4100 egz., 1997 m. – 1000 egz.

Vyriausias redaktorius Vincas Ramanauskas. 

## Šaltiniai
Santarvė (Londonas)

**Santarvė** – Didžiosios Britanijos lietuvių tautiškas žurnalas, ėjęs 1953–1958 m. Londone.

## Istorija
Leido lietuvių „Santarvės“ organizacija. Išėjo 42 numeriai.

Redaktorius Fabijonas Neveravičius. 

## Nuorodos
* „Santarvė“ 1951-1958 suskaitmenintas archyvas pas spauda.org

## Šaltiniai
Sargyba (žurnalas)

**Sargyba** – *mėnesinis laikraštis kovai su alkoholizmu ir sporto reikalams*, ėjęs 1922–1934 m., *mokslo, blaivybės ir sveikatos [[žurnalas (spauda)|žurnalas]]*, ėjęs 1937–1939 m. Kaune.

## Istorija
Leido lietuvių katalikų draugijos „Blaivybė“ centro valdyba, Lietuvių katalikų blaivybės draugija. 1925 m., 1937–1939 m. ėjo kas dvi savaites, kitais metais – kartą per mėnesį. Spausdino Raidės spaustuvė, Šviesos spaustuvė, „Žaibo“ spaustuvė Kaune. Leido priedus: „Jaunimo sportas“, „Kalėdų svečias“, „Saulėtekis“, „Saulėtos pramogos“. 1937 m. Nr.1-7 išleistas kaip savaitraščio „Ūkininkas-Vyrų žygiai“ priedas.

Bendradarbiavo Stasys Balčytis, Antanas Gylys, Zenonas Ivinskis, Fabijonas Kemėšis, J. Lukšas, Povilas Pakarklis, S. Puišys, Juozapas Stakauskas, Antanas Vaičiūnas, Alfonsas Valašinas, Pranas Venckus, Kazimieras Žitkus ir kt.

## Redaktoriai
* Juozas Rimantas-Slapšinskas – 1930–1934 m.
* Karolis Dineika, Marija Endziulaitytė-Gylienė, Emilija Gvildienė, Jonas Gvildys, Antanas Kripaitis. 

## Šaltiniai

## Nuorodos
* „Sargyba“ reklama. E-paveldas.lt
* „Sargyba“. E-paveldas.lt
Sargyba (savaitraštis)

**Sargyba** – teisėtvarkos ir teisėsaugos savaitraštis, leistas nuo 1993 m. vasario mėn. iki 2004 m. balandžio 23 d. Vilniuje.

## Istorija
Leistas vietoje laikraščio „Liaudies sargyboje“. Lietuvos vidaus reikalų ministerijos leidinys. Tiražas 1993 m. – 17 700 egz., 1997 m. – 8800 egz. Vietoje „Sargybos“ išleistas žurnalas „Policija“.

Redakcijoje dirbo Zurabas Džavachišvilis, V. Kliukas, Jonas Marcinkevičius, Donatas Visockas, Algirdas Vaseris.

## Vyriausieji redaktoriai
* Česlovas Grencevičius – 1993–1998 m. 
* Viktoras Tamošiūnas – 1998–2004 m.

## Šaltiniai
Sargybos bokštas

**Sargybos bokštas** () – iliustruotas Jehovos liudytojų religinis žurnalas, leidžiamas nuo 1879 m. „Sargybos bokštą“ pradėjo leisti Charles Taze Russell.

Žurnalas leidžiamas dukart per mėnesį daugiau nei 61 mln. tiražu. Kiekvieną numerį sudaro apie 30 puslapių. Žurnalas spausdinamas daugiau nei 414 kalbų. Leidinys skirtas tiek patiems Jehovos liudytojams, tiek platinimui tarp šiai religinei grupei nepriklausančiųjų.

Praeityje (1920–1930 m. Brukline, iki 1935 m. Čikagoje) taip pat buvo leidžiamas panašaus pavadinimo JAV lietuvių Biblijos tyrinėtojų draugijos mėnesinis žurnalas „Sargybos bokštas ir Kristaus čia buvimo pranešėjas“. Leido „Sargybos bokšto“ biblijos ir traktų susivienijimas (redakcinė kolegija: J. R. Muzikantas, S. Beneckis, V. Beneckis).

## Šaltiniai

## Nuorodos
* „Sargybos bokštas“. E-paveldas.lt
* Žurnalai Sargybos bokštas ir Atsibuskite! jw.org
Santarvė (Mažeikiai)

**Santarvė** – Mažeikių rajono laikraštis, einantis nuo 1945 m. balandžio 10 d. Mažeikiuose, V. Burbos g. 6.

## Istorija
Iki 1950 m. Mažeikių apskrities laikraštis, 1950–1990 m. – LKP Mažeikių rajono komiteto ir Liaudies deputatų tarybos vykdomojo komiteto leidinys, nuo 1990 m. – rajono laikraštis. Leidžia UAB „Santarvės laikraštis“.

1945–1946 m. ėjo vienąkart-dukart, 1947–1952 m. – dukart-triskart, nuo 1953–1989 m. – triskart, 1990–1993 m. – dukart, nuo 1994 m. – triskart per savaitę. Spausdino Mažeikių spaustuvė, nuo 1995 m. – UAB „Santarvės“ laikraščio spaustuvė, dab. V. Mačernio TŪB „Meškinas“. Tiražas 1945 m. – 5000 egz., 1987 m. – 14 800 egz., 1997 m. – 9400 egz.

Iki 1950 m. lapkričio mėn. vadinosi „Mažeikių tiesa“, iki 1962 m. balandžio 24 d. – „Komunistinis rytojus“, nuo 1962 m. balandžio 26 d. – „Pergalės vėliava“, nuo 1990 m. kovo 1 d. „Santarvė“.

## Redakcija
Redakcijoje dirbo ar bendradarbiavo: Alfonsas Bukontas, Apolinaras Ercupas, Aleksas Girdenis, Ramutė Girkontaitė, Romualdas Granauskas, Laimonas Inis, Stasys Jankevičius, Klemensas Jurkevičius, Jonas Laurinavičius, Algimantas Mikuta, Bernarda Plastinina, Antanas Povilavičius, Romualdas Rakauskas, Sigitas Skabeikis, Algirdas Stančius, Jonas Stankus, Jonas Strazdauskas, Adomas Šoblinskas ir kiti.

## Redaktoriai
* Zenonas Skeivys – 1945 m. balandžio 1 d. – 1946 m. rugsėjo 1 d.
* Bronius Butkus – 1946 m. rugpjūčio 15 d. – 1955 m. gruodžio 28 d.
* Adolfas Vaseris – 1956 m. sausio 1 d. – 1956 m. rugsėjo 1 d.
* Jonas Timofejevas – 1956 m. rugsėjo 8 d. – 1962 m. balandžio 30 d.
* Antanas Barauskas – 1962 m. gegužės 1 d. – 1991 m. vasario 28 d.
* Juozas Lengvenis – 1991 m. kovo 16 d. – 1995 m.
* Audronė Malūkienė – nuo 1995 m.

## Šaltiniai

## Nuorodos
* Oficialus puslapis
Radzechovai

**Radzechovai** () – kaimas pietų Lenkijoje, Silezijos vaivadijoje, Žyveco paviete. Jis yra maždaug 8 km į pietvakarius nuo Žyveco ir 68 km į pietus nuo Katovicų.
Sąsieka

**Sąsieka** – Lietuvos susisiekimo ministerijos mėnesinis žurnalas, leistas 1927–1928 m. Kaune.

## Istorija
1927 m. Nr. 6-7 ir 1928 m. Nr. 1 vadinosi „Sąsaika“. 24 puslapių leidinį spausdino Narkevičiaus ir Atkočiūno spaustuvė bei Raidės spaustuvė. Išėjo 19 numerių.

Iš pradžių daugiausia vietos skyrė geležinkelių transporto darbo klausimams. Vėliau spausdino straipsnius ir kelių tiesimo bei eksploatavimo, automobilių ir oro transporto, turizmo ir kt. temomis. Rašė apie užsienio patyrimą ir Lietuvos problemas. Skelbė oficialiąją informaciją ir dokumentus.

Iki 1928 m. Nr. 3 redagavo Jonas Augustaitis, vėliau – Kazys Puida. 

## Šaltiniai

## Nuorodos
* „Sąsieka“. E-paveldas.lt
Sąskaityba

**Sąskaityba** – mėnesinis apskaitos ir finansų mokslo, teorijos ir praktikos žurnalas, ėjęs nuo 1990 m. rugsėjo iki 2006 m. Vilniuje.

## Istorija
Leidžia UAB „Apskaita“. Tiražas 1990 m. – 9000 egz., 1997 m. – 6000 egz.

Kiekviename numeryje 1992–2010 m. spausdintas priedas „Oficialūs dokumentai“ su atskira ištisine puslapių numeracija.

Vyriausias redaktorius Vytautas Ažušilis. 

## Šaltiniai

## Nuorodos
* „Sąskaityba“
Saugok sveikatą

**Saugok sveikatą** – Lietuvos AIDS centro ketvirtinis žurnalas, einantis nuo 1992 m. Vilniuje.

## Istorija
Iki 1994 m. ėjo kaip laikraščio „AIDS kronika“ priedas. Nuo 1994 m. leidžiamas lietuvių ir rusų (*Beregi zdorovje*) kalbomis. Tiražas 1992 m. – 15 000 egz., 1994 m. – po 4000 egz. lietuvių ir rusų k., 1997 m. – 7100 egz. lietuvių kalba ir 7000 egz. rusų k.

Redakcinė kolegija: Saulius Čaplinskas, Algimantas Trečiokas. 

## Redaktoriai
* Algirdas Butkevičius – 1992–1993 m.
* Žilvinas Pekarskas – 1994 m.
* Saulius Čaplinskas, Algimantas Trečiokas – 1995–2000 m.
* Genrich Puško – nuo 2003 m.

## Šaltiniai
Sibiu

**Sibiu** – miestas vidurio Rumunijoje; apskrities centras. Išvystyta mašinų, lengvoji, medienos, chemijos, poligrafijos, maisto pramonė.

Išlikę XIV–XVI a. namų, XIII–XVI a. gotikinės bažnyčios, XIII–XIX a. akmeninių įtvirtinimų liekanos, XVIII a. Brukentalio rūmai.
2007 m. miestas buvo paskelbtas Europos kultūros sostinė.

## Sportas
1962 m. mieste vyko 1962 m. pasaulio moterų rankinio čempionato grupių varžybos.
 
### Futbolas
* SG Sibiu – buvęs futbolo klubas (1920–1939);
* FC Șoimii IPA Sibiu – buvęs futbolo klubas (1920–2001);
* FC Inter Sibiu – buvęs futbolo klubas (1982–2000);
* CSU Voința Sibiu – buvęs futbolo klubas (2007–2012);
* LSS Voința Sibiu – futbolo klubas;

### Stadionas
Namų rungtynes žaidė Sibiu miesto stadione. Stadionas talpino 12,3 tūkst. žiūrovų, o danga – natūralios vejos (žolė).

Stadionas susilaukė investicijų ir buvo iš esmės pastatytas naujas stadionas. Naujasis stadionas atidarytas 2019 m.

## Galerija

File:SibiuHermannstadtSchild.jpg|
File:Piata Mica si Turnul Sfatului.jpg|
File:The Small Square of Sibiu, during the closing gala - 2016.jpg|
File:Târgul de Crăciun din Sibiu.jpeg|
File:Sibiu_Casa_Lutsch_(5).jpg|


## Išnašos
Saulė (laikraštis)

**Saulė** – *laikraštis dėl visų lietuvių*, JAV lietuvių laikraštis, ėjęs 1888–1959 m. Mahanoi Sityje (JAV).

## Istorija
Laikytinas pirmuoju lietuvišku bulvariniu laikraščiu. 1895–1896 m. – savaitraštis, 1896–1904 m. ėjo du kartus per savaitę, nuo 1904 m. – kartą per mėnesį. Leido priedus „Linksmi vakarai“ (1889–1890 m.) „Linksma valanda“ (1899–1910 m.). Nuo 1889 m. leido kasmetinius kalendorius. Laikraštis buvo nepastovios visuomeninės krypties, su bulvarinės žurnalistikos elementais. Populiarūs Taradaikos ir Kūmos Baltruvienės pasakojimai.

## Leido ir redagavo
* Domininkas Tomas Bačkauskas – 1888–1894 m., 1895–1908 m.
* Pranas Bačkauskas – 1894 m., 1909 m.
* Viktoras Bačkauskas nuo 1910 m. – ir kt. 

## Šaltiniai

## Nuorodos
* „Saule“ skenuoti puslapiai pas epaveldas.lt

* Suskaitmeninti „Saule“ laikraščio numeriai (1888-1958)
Saulės zuikutis (laikraštis)

**Saulės zuikutis** – mėnesinis laikraštis vaikams, ėjęs 1994–1995 m. Vilniuje.

## Istorija
Leido Lino Jučo leidybos ir informacijos firma. Tiražas 1994 – 3300 egz., 1995 m. – 1800 egz.

Redaktorės Luana Masienė, I. Kazlauskienė. 

## Šaltiniai